《招王诗人雪塘过小园看梅》
明代·周伦

阖闾词客来娄曲，楚楚梅花照碧浔。白发素心浑不改，疏枝冻蕊自能禁。

孤山此日为幽伴，浣水何时听细吟。花径东风长日扫，莫愁荒草步难寻。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。